รัฐบาลยังคงเดินหน้าขับเคลื่อนเมืองอารยสถาปัตย์ ควบคู่กับเมืองมรดกโลกและเมืองท่องเที่ยวเพื่อคนทั้งมวล
นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา กล่าวเสวนาหัวข้อ “อารยสถาปัตย์เพื่อคนทั้งมวล” ในงานมหกรรม Thailand Social Expo 2018 ที่ Hall 5 - 8 ศูนย์การแสดงสินค้าและการประชุมอิมแพ็ค เมืองทองธานี จังหวัดนนทบุรี ว่า อารยสถาปัตย์ เป็นการออกแบบโครงสร้างพื้นฐานบริการต่าง ๆ และผลิตภัณฑ์ อาทิ ห้องน้ำ ทางลาด
  


ที่จอดรถ พื้นผิวถนน ป้ายสัญลักษณ์ เพื่อรองรับสำหรับคนทุกคน ทุกเพศ ทุกวัย ทุกสภาพร่างกายทั้งผู้สูงอายุ ผู้พิการในสังคมให้อยู่ร่วมกันอย่างเท่าเทียม ปัจจุบันประเทศไทยกำลังก้าวเข้าสู่สังคมผู้สูงอายุ และพบผู้นั่งรถเข็นจำนวนมาก อีกทั้งประเทศกำลังเข้าสู่ประชาคมอาเซียนเพื่อรองรับเพื่อนบ้านอาเซียน และผู้คนจากทั่วโลก ภาครัฐและภาคเอกชน จึงต้องมีการจัดทำอารยปัตย์ โดยเฉพาะการสร้างตึก อาคาร สถานที่สาธารณะ และสถานที่ท่องเที่ยวเป็นสิ่งสาคัญ เพื่อให้ทุกคนสามารถใช้งานได้อย่างเท่าเทียมกัน ใช้งานง่าย มีความยืดหยุ่น สะดวก ทนทาน มีความปลอดภัยมีระบบป้องกัน มีพื้นที่มีใช้ส้อย เป็นต้น ซึ่งทุกภาคส่วนควรปรับเปลี่ยนแนวความคิดเพราะเรื่องนี้ไม่ได้เกี่ยวข้องเฉพาะคนพิการหรือคนชรา และการท่องเที่ยวเท่าน้ัน แต่เป็นเรื่องของคนทุกคน หากสังคมมีความเข้าใจในเรื่องอารยสถาปัตย์ จะทำให้สามารถใช้ประโยชน์ร่วมกันอย่างเท่าเทียม ซึ่งประโยชน์ส่วนใหญ่ก็จะตกอยู่กับคนไทยไม่ใช่นักท่องเที่ยว ทั้งนี้ ขอเชิญชวนทุกหน่วยงานสร้างอารยสถาปัตย์เพื่อพัฒนาแหล่งท่องเที่ยวและกีฬา โดยกระทรวงการท่องเที่ยวและกีฬา จะสนับสนุนงบบูรณาการ ซึ่งเป็นงบผูกพันที่จะต้องนำไปสร้างอารยสถาปัตย์







ด้านนายสมคิด สมศรี อธิบดีกรมส่งเสริมและพัฒนาคุณภาพ กล่าวว่า กระทรวงการพัฒนาสังคมและความมั่นคงของมนุษย์ (พม.) ยังคงเดินหน้าขับเคลื่อนเมืองอารยสถาปัตย์เพื่อคนทั้งมวลอย่างต่อเนื่อง ซึ่งในเร็วๆนี้ จะเปิดเมืองต้นแบบอารยสถาปัตย์แห่งสุดท้ายที่จังหวัดเลย ซึ่งจะครอบคลุมทั่วประเทศตามเป้าหมาย รวมทั้งได้ส่งเสริมให้เกิดการสร้างอารยสถาปัตย์ในรถเมล์ เรือ อาคาร สถานที่ท่องเที่ยว และวัด โดยในปี 2562 จะเร่งขับเคลื่อนการทำงานบูรณาการกับภาครัฐและภาคเอกชนอย่างเต็มที่เพื่อขับเคลื่อนงานด้านอารยสถาปัตย์ของประเทศไทย เช่น สถานีบริการน้ำมัน ปตท. มีทั้งหมด 1,500 แห่ง ที่ผ่านมาดำเนินการในเส้นทางหลักครบ 500 แห่งแล้ว ในปี 2562 จะดำเนินการในเส้นทางสายรองให้ครบทุกแห่ง รวมทั้งเดินหน้าขับเคลื่อนเมืองมรดกโลก เมืองอารยสถาปัตย์ และเมืองท่องเที่ยวเพื่อคนทั้งมวล อย่างไรก็ตาม กระทรวง พม. จะสนับสนุนมาตรการผลักดันการจัดสิ่งอำนวยความสะดวกให้คนพิการและทุกคนในสังคมเข้าถึงและใช้ประโยชน์อย่างเท่าเทียมกัน ขอให้ทุกภาคส่วนร่วมมือขับเคลื่อนมาตรการด้านอารยสถาปัตย์